मेष राशि वालों, सामान्य तौर पर यह महीना आपके लिए अनुकूल है, आपका राशि स्वामी उच्चावस्था में है, कर्म भाव में है तो स्वाभाविक है कि आपके मज़े तो आने वाले हैं। भाई काम बनेंगे तो लाभ भी होगा और लाभ होगा तो खुशी मिलेगी। लेकिन महीने के पहले भाग की तुलना में दूसरा भाग अधिक अच्छा रहेगा, क्योंकि महीने के पहले भाग में सूर्य और शुक्र अष्टम में हैं जो निजी जीवन और मान-सम्मान को लेकर पूरा फल नहीं दे पा रहे हैं; वो महीने के दूसरे भाग में आपके भाग्य स्थान में होंगे तो स्वाभाविक है कि आनंद के अंकुर तो फूटेंगे ही।